Коми Республикаса Юралысь Вячеслав Гайзер чолӧмаліс Ермил Вокуевӧс лызьӧн котралӧм кузя томулов костын мирса ордйысьöмъясын вермӧмӧн.

«Чолӧмала Тіянӧс томулов костын мирса ордйысьöмъясын зарни да эзысь медальясӧн. Колана ногӧн Ті петкӧдлінныд Россияӧс да миянлысь республикаӧс войтыркостса тшупӧдын. Спорт традицияяс водзӧ нуӧдӧмын тайӧ ыджыд да тӧдчанатор, сиа уна выль да гырысь вермöмъяс», - висьтавсьö чолӧмалана телеграммаын.

\*\*\*

Эрзурумын (Турцияын) томулов да том йӧз костын мирса ордйысьöмъясын Ермил Вокуев Россияса сборнöй командаын лои вермысьӧн 4\*5 км эстафетаын классикаӧн да эзысь призёрöн 10 км вылö классикаӧн торъя ордйысьöмын.